CELEX: 32015R2455
Language: lv
Date: 2015-12-21 00:00:00
Title: Komisijas Īstenošanas regula (ES) 2015/2455 (2015. gada 21. decembris) par atsevišķu preču klasifikāciju kombinētajā nomenklatūrā

24.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 339/40
            
         KOMISIJAS ĪSTENOŠANAS REGULA (ES) 2015/2455
   (2015. gada 21. decembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Muitas kodeksa komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 21. decembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts sastāv no dažādu vēžveidīgo un mīkstmiešu gaļas (% no svara):
               
               
                  1605 54 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 16. nodaļas 2. piezīmi un KN kodu 1605 un 1605 54 00 formulējumu.
                  Produkts sastāv no jūras produktiem (dažādu vēžveidīgo un mīkstmiešu gaļas), no kā daļa ir termiski neapstrādāta vai blanšēta (pozīcija 0307), bet daļa – termiski apstrādāta (pozīcija 1605). Šāds produkts uzskatāms par izstrādājumu, ņemot vērā to, ka termiska apstrāde neļauj to klasificēt 3. nodaļā, jo produkts kaut vai daļēji ir sagatavots procesā, kas minētajā nodaļā nav paredzēts (sk. arī harmonizētās sistēmas skaidrojumus 3. nodaļai, vispārīgi, piektā rindkopa).
                  Tā kā produktā pēc svara pārsvarā esošās sastāvdaļas ir sēpijas un kalmāri, produkts, piemērojot 16. nodaļas 2. piezīmi, klasificējams ar 16. nodaļas KN kodu, kurš atbilst izstrādājumā pārsvarā esošajām sastāvdaļām.
                  Tādēļ produkts klasificējams ar KN kodu 1605 54 00 pie sēpiju un kalmāru gataviem izstrādājumiem vai konserviem.
               
            
                  
                              —
                           
                           
                              termiski neapstrādāti kalmāru un sēpiju taustekļi
                           
                        
               
                  25
               
            
                  
                              —
                           
                           
                              termiski neapstrādātas kalmāru un sēpiju sloksnes
                           
                        
               
                  20
               
            
                  
                              —
                           
                           
                              termiski neapstrādāti kalmāru gredzeni
                           
                        
               
                  20
               
            
                  
                              —
                           
                           
                              termiski apstrādātas jaunas dzeltenās gliemenes
                           
                        
               
                  20
               
            
                  
                              —
                           
                           
                              blanšētas garneles
                           
                        
               
                  15
               
            
                  Produkts tiek uzrādīts saldētā veidā (– 20°C temperatūrā) 1 kg maisiņos (neto svars 800 g).